Kameme FmKameme Fm News
Aciari kuurio maikare na ciana ciao micii citige guthii cukuru.
Kiama kia arutani bururi-ini KNUT riu nikianiriire kwambiriria kwa mugomo wa arutani guothe bururi-ini. Itua riri rikinyaniirio ni kamiti nene ya kiama kiu iria icemanirie umuthi. Mwandiki munene wa kiama kiu Wilson Sossion, niaugire arutani matigucoka wiira nginyagia thirikari itie uuge wa igoti wa kumongerera micaara na gicunji kia 50-60 hari igana.
Muikariri giti wa kiama kiu Mudzo Nzili, nake niokiriire minister wa githomo Prof. Jacob Kaimenyi akiuga ni thu nene hari arutani bururi-ini na kihinga kinene hari arutani kurihwo.
Murugamo oro ucio niwoetwo ni kiama kia arutani matari a primary gia KUPPET gikiuga micemanio iria yothe kigite na thirikari ndikoretwo na umithio.
fao_Latn kik_Latn kik_Latn kik_Latn kik_Latn